དགེ་བསྙེན་ཀྲའོ་ཕུའུ་ཁྲུའུ་ཡིས་སྔོན་ཆད་བསྟན་མྱོང་བར།མིག་སྔར་དང་ཕྱིན་ཆད་དུས་རིམ་ཞིག་གི་ནང་ནང་བསྟན་ལས་ཀའི་ཆེས་གལ་ཆེ་བ་དང་ཆེས་མཁོ་དགོས་ཆེ་བའི་བྱ་བ་དང་པོ་ནི་ཤེས་ལྡན་མི་སྣ་གསོ་སྐྱོང་བྱ་རྒྱུ་དེ་རེད།གཉིས་པ་ནི་ཤེས་ལྡན་མི་སྣ་གསོ་སྐྱོང་བྱ་རྒྱུ་དེ་རེད།གསུམ་པ་དེའང་ཤེས་ལྡན་མི་སྣ་གསོ་སྐྱོང་བྱ་རྒྱུ་དེ་རེད།དགོན་སྡེ་འགའ་ཞིག་གིས་གསེར་འོད་ཆེམ་ཆེམ་དུ་འཕྲོ་བའི་དགོན་པ་དང་སྐུ་འདྲ་གང་ཆེ་བཞེང་རྒྱུ་ཁོ་ནར་མཐོང་ཆེན་བྱས་ཏེ་གྲྭ་བཙུན་བྱང་ཆུབ་སེམས་པ་ལྡན་པ་ཕུལ་བྱུང་ཅན་གསོ་སྐྱོང་བྱ་རྒྱུར་སྣང་ཆུང་བྱེད་པ་རེད།དགོན་སྡེ་འགའ་ཞིག་ལ་གྲྭ་བཙུན་ཡོད་རུང་སློབ་དཔོན་མེད་པ།གསུང་རབ་བཀའ་རྩོམ་ཡོད་རུང་སྦྱོང་མཁན་མེད་པ།སེར་ཚོགས་དཔུང་སྡེའི་བྱང་ཚད་མངོན་གནས་མི་འདང་བ་བཅས་ཀྱི་རྐྱེན་གྱིས།ཆོས་བཤད་པ་དང་སྤེལ་རྒྱུའི་ལས་འགན་སྒྲུབ་ཐབས་མེད་པ་རེད།